OKRESNÁ PROKURATÚRA VRANOV NAD TOPĽOU 
Nám. Slobody 5, 093 80 Vranov nad Topľou

Číslo: Pv 239/16/7713	Vranov nad Topľou 02.06.2016 
EEČ: 2-61-27-2016

U Z N E S E N I E

Trestná vec:	obv. XXXXX 
Trestný čin:	Trestný čin zanedbanie povinnej výživy podľa § 213 odsek 1, odsek 3 písmeno b Trestného zákona číslo 140/1961 Zbierky zákonov v znení zákona číslo 757/2004 Zbierky zákonov 
Rozhodol: 	prokurátorka Okresnej prokuratúry Vranov nad Topľou 
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie
ktorý je trestne stíhaný pre trestný čin:
- Trestný čin zanedbanie povinnej výživy podľa § 213 odsek 1, odsek 3 písmeno b Trestného zákona číslo 140/1961 Zbierky zákonov v znení zákona číslo 757/2004 Zbierky zákonov 

na tom skutkovom základe, že:
v období od 01.03.1997 doposiaľ na rôznych miestach si ako zákonný otec XXXXX, nar. XXXXX a XXXXX, nar. XXXXX voči týmto úmyselne neplnil pravidelne vyživovaciu povinnosť  vyplývajúcu mu zo Zákona  rodine a to aj napriek tomu, že rozsudkom Okresného súdu XXXXX č.k. XXXXX zo dňa XXXXX bol zaviazaný prispievať na výživné na svoje dcéry 700,-Kč  na každú z nich k rukám XXXXX, nar. XXXXX a rozsudkom Okresného súdu XXXXX, ČR, č. k. XXXXX zo dňa 15.04.1998 bol zaviazaný prispievať na výživné na svoje maloleté dcéry 700,-Kč mesačne odo dňa XXXXX na účet Okresného úradu  XXXXX, čím dlhoval za obdobie od 01.03.1997  do 01.01.1998 poškodenej XXXXX sumu XXXXX, Okresnému úradu XXXXX, ČR   sumu XXXXX a za obdobie od 06.01.1998 doposiaľ Mestskému úradu XXXXX, ČR sumu XXXXX  
lebo zanikla trestnosť činu.  
 
Odôvodnenie:

     Uznesením policajného orgánu Obvodného oddelenia PZ Hanušovce nad Topľou, sp.zn. ORPXXXXX zo dňa XXXXX  bolo podľa § 160  ods. 1 Trestného poriadku (účinného 31.12.2005) a súčasne podľa § 163 ods. Trestného poriadku ( účinného do 31.12.2005)  vznesené obvinenie XXXXX za trestný čin zanedbania povinnej výživy podľa § 213 ods. 1) Trestného zákona (účinného do 31.12.2005) na tom skutkovom základe, ako je uvedené vo výrokovej časti tohto uznesenia, následne  bola vec z dôvodu vecnej príslušnosti odstúpená Okresnému riaditeľstvu PZ, Odboru kriminálnej polície Vranov nad Topľou, ktorý pod sp.zn. ORP-XXXXX zo dňa 30.03.2016 podľa § 228 ods.5 Trestného poriadku pokračoval v trestnom stíhaní obvineného XXXXX za prečin zanedbania povinnej výživy podľa § 207 ods.1, ods.3 písm. b) Trestného zákona. 

     V priebehu trestného stíhania boli zabezpečené rozsudky Okresného súdu XXXXX, z obsahu ktorých je zrejmé,  že maloleté deti XXXXX a XXXXX boli  zverené do výchovy XXXXX  a následne  bol obvinený povinný od 06.01.1998 uhrádzať výživné na svoje maloleté dcéry na  účet Okresného úradu XXXXX. 

      Bola vypočutá svedkyňa XXXXX, ktorá  ako zamestnankyňa Mestského úrad Frýdek Místek uviedla, že od XXXXX prešla agenda Okresného úradu Frýdek Místek na Městský  úrad XXXXX a teda prešlo na nich aj dlh obvineného XXXXX. Následne  bola zabezpečená správa XXXXX XXXXX, z obsahu ktorej vyplýva, že obvinený má preplatok na výživnom vo výške XXXXXUR a táto suma mu bola vrátená späť na účet a z ďalšej správy, ktorá taktiež tvorí súčasť vyšetrovacieho spisu je zrejmé, že  vyživovacia povinnosť na dcéry na XXXXX a XXXXX  mu zanikla, no nezanikla mu povinnosť úhrady dlhu na výživnom. 

     Svedkyňa- poškodená XXXXX vo svojej výpovedi uviedla, že obvinený jej nedlhuje na výživnom.

     Zo šekových ústrižkov, ako aj  dokladov EUROGIRO  vyplýva, že  matka obvineného XXXXX za obvineného uhrádzala výživné Okresnému úradu XXXXX, ako aj Úradu práce Českej republiky

      Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu.

     V zmysle ustanovenia § 86 písm. a) Trestného zákona trestnosť zanedbania povinnej výživy zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral  na záverečnú poradu. 

    Vzhľadom k vyššie uvedeným skutočnostiam, keďže obvinený XXXXX si dlh na výživnom uhradil, bolo potrebné podľa § 215 ods. 1  písm. h) Trestného poriadku s poukazom na § 86 písm. a)  Trestného zákona trestné stíhanie zastaviť, nakoľko trestnosť činu zanikla. 
     
     S poukazom na vyššie uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia.  
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. 

JUDr. Ingrid Poldruhá 
prokurátorka